Utasokkal teli autó zuhant a mélybe Indiában
Esküvőre igyekvő csoport tagjai közül legkevesebb 21 ember meghalt India középső részén.
A keddi balesetben további 29 ember megsérült. A csoport egy esküvőre tartott. A járművön főleg a vőlegény családtagjai és barátai utaztak. A teherautó 25-30 méteres magasságból a Szon folyó száraz medrébe zuhant Madhja Prades államban. Indiában évente több tízezer ember leli halálát az utakon. A baleseteket többnyire a rossz minőségű utak, az elhanyagolt járművek és gondatlan sofőrök okozzák.